2B1 Oka

2B1 Oka (vene 2Б1 Ока) oli Nõukogude Liidus välja töötatud 420 mm liikurmiinipilduja tuumalaengute tulistamiseks.Õun, lk 35 GRAU indeks 2B1. 

Oka peakonstruktor oli Boriss Šavõrin.

Oka toru oli 20 m pikk. Üks miin kaalus kas 650 või 750 kg (võimalik, et oli kahesugust laskemoona). Väidetavalt oli laskekaugus 650 kg miinil 25 km ja 750 kg miinil 45 km. Miinidel oli raketimootor. Oka veermik põhines rasketankil T-10 ja oli varustatud 770 hj mootoriga.Õun, lk 37 Iga 5 minuti tagant oli võimalik sooritada üks lask.

Selliseid liikurmiinipildujaid valmistati Leningradis Kirovi tehases 1957. aastal kokku 4. Samal aastal osalesid Okad koos 406 mm liikurkahuritega 2A3 Moskvas oktoobriparaadil.

Katsetuste käigus selgus, et liikurmiinipilduja veermik kipub tohutu tagasilöögi tõttu lagunema. Tagasilöök kahjustas ajami ketirattaid, kiskus käigukasti kinnitustelt maha ja nii edasi. Katsetused lõpetati 1960. aastal ja varsti võeti Okad üldse relvastusest maha, kuna vahepeal olid kasutusele võetud taktikalised tuumaraketid, näiteks 2K6 Luna GRAU indeks 2K6. Need olid märksa odavamad, kergemad ja mobiilsemad.

 Viited 

Kirjandus
Mati Õun Külma sõja soomusmasinad Tallinn Sentinel 2006 ISBN 9985960947 ISBN 9789985960943

 Välislingid 
Mati Õun Aatomisuurtükid TM august 2006

Kategooria:Nõukogude Liidu relvad
Kategooria:Venemaa sõjatehnika
Kategooria:Miinipildujasoomukid